I beste fall kan det ta åtte år før laksen er tilbake på samme nivå som før klorutslippet, sier seniorrådgiver Steinar Sandøy fra Direktoratet for naturforvaltning (DN) til Dagsavisen. Tidligere er det blitt sagt at Akerselva kan være seg selv igjen om alt fra to til fire år, men nå synes det altså som om dette anslaget har vært for optimistisk, iallfall for laksens del. Resultatene fra Fylkesmannens tilsynsbesøk i Vann- og avløpsetaten viser at tre avvik ble avdekket under besøket, noen dager etter klorlekkasjen fra anlegget. Det var ikke etablert tilstrekkelige barrierer for å hindre uønskede klorutslipp til Akerselva. Oset vannrenseanlegg mangler dessuten dokumentert risikovurdering for ytre miljø.